cyanic-selkie/wikianc huggingface dataset:
On a Night Like This (Kylie Minogue)
«On a Night Like This» er en dansepop-sang skrevet av Steve Torch, Graham Stack, Mark Taylor og Brian Rawling. Kylie Minogue ga den ut på singel i slutten av 2000 som den andre singel fra hennes album Light Years. Singlen nådde andreplass i Storbritannia og førsteplass i Australia. Minogue fremførte sangen i Sydney under avslutningsseremonien av Sommer-OL 2000, og ble sett av et verdensomspennende publikum.
Informasjon
Singelen tilbrakte sytten uker i Topp 50, og ble en av Minogues lengste singler på hitlisten. Som med hennes tidligere førsteplass-single «Spinning Around», «On a Night Like This» var også sertifisert platina og ble den tjuesjuende mest suksessfulle singel i 2000 i Australia. Singelen var også vellykket i Storbritannia, der den nådde nummer to på UK Singles Chart, og ble en moderat suksess i andre lander.
Komposisjon
«On a Night Like This» er en moderat tempo dansepop-sang, ofte beskrevet som en sang med disco-stiler, akustisk gitar-riffer, en promiment bruk av synthesizere og andre vokalharmonier.
Formater og sporliste
Dette er de formatene og sporoppføringene av store single utgivelser fra «On a Night Like This».
Vokativ
Vokativ (latin (casus) vocativus, avledet av vocare: "kalle, rope på") er en "kasus for person som en tiltaler, [...] tiltalekasus". Den finnes blant annet i latin, litauisk , polsk, tsjekkisk, ukrainsk og rumensk. Kasusformen kan forklares som en gramatisk funksjon, der en ved å bøye egennavnet (substantivet) tiltaler personen direkte. Slik skiller vokativ seg fra andre tiltaleformer som imperativ.
Eksempler
Der er κύριε (kyrie) vokativsformen av κύριος (kyrios) "herre", og Χριστὲ (Khriste) er vokativsformen av Χριστός (Khristos) «Kristus».
Vokativ i norsk
På norsk brukes pronomenet «du» foran substantivet: «Du Guri, ...», «du mann» eller «dere barn». Man har også former som: «Lille katt», «kjære deg» eller «vesle hund». Ifølge Per Egil Hegge finnes det likevel én ekte vokativform i norsk, nemlig «folkens», f.eks. «hei, folkens», altså i henvendelser eller tiltale.
France and Germany Star
France and Germany Star er en britisk militær kampanjemedalje tildelt for tjeneste i Frankrike og Tyskland, samt Belgia, Luxembourg og Nederland, under andre verdenskrig.
Utforming
France and Germany Star er utformet som en stjerne med seks tagger og er laget av bronse. Høyden er 44 mm, bredden 38 mm. Forsiden har en midtmedaljong som viser kong Georg VIs kronede monogram omgitt av en bord med innskriften «THE FRANCE AND GERMANY STAR». Baksiden er slett, men kan i noen tilfeller ha mottagerens navn inngravert.
Medaljen er opphengt i et bånd i fargene til Storbritannias flagg, en rød midtstripe med hvite kanter på blått. Dette symboliserer samtidig også flaggene til Frankrike og Nederland.
Den som først gjorde seg fortjent til France and Germany Star og som siden gjorde seg fortjent til Atlantic Star, ble ikke tildelt ytterligere en medalje. I stedet ble France and Germany Star utstyrt med en båndspenne med innskriften «ATLANTIC». Tilsvarende ble de som gjorde seg fortjent til France and Germany Star etter at de allerede var tildelt Atlantic Star eller Air Crew Europe Star heller ikke tildelt ny medalje, men fikk båndspenne med innskriften «FRANCE AND GERMANY».
Tildeling
Medaljen ble tildelt personell, først og fremst fra den britiske hæren og hærstyrker fra Samveldet, som tjenestegjorde i mer enn én dag i de aktuelle landene i det nordvestlige Europa fra landgangen i Normandie 6. juni 1944 til Tysklands kapitulasjon 8. mai 1945. Personell i marinen, som tjenestegjorde i Nordsjøen, Den engelske kanal og Biscayabukten, kunne også kvalifisere seg til medaljen. Tilsvarende kunne tjenestegjørende i luftvåpenet tildeles medaljen etter gjennomføring av ett operativt tokt over de aktuelle land- og sjøområdene.
Tommy Steele
Tommy Steele OBE (født Thomas William Hicks 17. desember 1936 i Bermondsey i London) er en britisk musiker, sanger, skuespiller og rock and roll-stjerne. Steele blir ansett for å være det første ungdomsidolet i Storbritannia.
Steele fikk raskt berømmelse i Storbritannia som frontmann for rockebandet The Steelmen som etter at deres første singel «Rock With the Caveman» nådde opp som nummer 13 på de britiske hitlistene i 1956. I slutten av 2009 ga Steele ut sine største hits på samleplaten The Very Best of Tommy Steele. Den nådde opp på den britiske topp 40-hitlisten og var den første oppføringen Steele hadde hatt på noen hitlister siden 1960-årene.
Tidlig liv
Steele ble født Thomas Hicks i Bermondsey, London, England, in 1936. Hans far, Darbo, var en som ga tips før hesteveddeløp og moren hans, Betty, var fabrikkarbeider. Som barn, var Steele i lengre perioder på sykehus på grunn av porfyri. Han drømte omå bli en stjerne etter at foreldrene hans tok ham med til the London Palladium, men "trodde ikke man kunne være engelsk og bli en stjerne".
Sanger
Tommy Steele begynte å arbeide i forskjellige jobber. Som attenåring ble han diagnostisert med kardiomyopati. I sin selvbiografi, Bermondsey Boy: Memories of a Forgotten World, skriver han at he sviktet medisinsk fordi han var plattfot. Når han ikke arbeidet, spilte han gitar og banjo og sang i to "coffee houses" i Soho, "The 2i's Coffee Bar" og "The Cat's Whisker", både som soloartist og med Wally Whyton's Vipers Skiffle Group.
Da et skip Steele var servitør på la til havn i Norfolk, Virginia, USA, så han Buddy Holly opptre ble han fullstendig forelsket i rock and roll, og snudde ryggen til britisk skiffle. Da han returnerte til London, begynte Steele å opptre på "The 2i's Coffee Bar". Han ble oppdaget der av freelance fotograf John Kennedy, som hadde troen på at Steele kunne bli Storbritannias svar på Elvis Presley. I løpet av 6 uker, hadde Steele en rekke spillejobber.
Steele ble kjent i Storbritannia som leder for et rock and roll band, the Steelmen, etter deres første singel, «Rock with the Caveman», havnet som nummer 13 på UK Singles Chart i 1956. Steele og andre britiske sangere pleide å plukke ut kjente hitsanger fra USA, spille inn deres coverversjoner av disse sangene, og gi dem ut i Storbritannia før de amerikanske versjonene kom på hitlistene. Flesteparten av Steeles 1950-innspillinger var coverversjoner av of amerikanske hitlåter, som "Singing the Blues" og "Knee Deep in the Blues". Selv om Steele aldri ble en seriøs serious trussel mot Elvis Presley's popularitet i Storbritannia, så gjorde han det bra på 1950-tallets "UK chart" og "Singing the Blues" klatret til Nummer 1 i Storbritannia før Presley gjorde det. Guy Mitchell ble nummer 1 med "Singing the Blues" 4. januar 1957 og Tommy Steele 11. januar 1957. Steele's album, The Tommy Steele Story fra 1957, var det første UK-baserte albumet som klatret til nummer 1 i Storbritannia.
Kun fire måneder etter sin første plassering på den britiske listetoppen, var han med på filming sin livshistorie. Det gjorde at, Steele og hans samarbeidende låtskrivere, Lionel Bart og Mike Pratt, skrev 12 sanger i løpet av 7 dager. Hans første tre singelutgivelser gikk i en hastighet av en single hver tredje uke. I 1957, kjøpte Steele et større hus i South London til sine foreldre. I august 1959, deltok Steele i en tredagers koncsert i Moskva.
I 1958, fikk Steele muligheten til opptre sammen med sin yngre bror, Colin Hicks. På en turné måtte en av musikerne i backingbandet, Terry Dene, trekke seg på grunn av en psykiatrisk sykdom.
I 2009 klatret Steeles Greatest Hits samling, The Very Best of Tommy Steele, helt til topps på Top 40 på UK Albums Chart. Dette var den første plasseringen på UK chart som Steele hadde hatt på over 46 år.
Skuespiller
Steele spilte tittelrollen i teaterstykket Hans Christian Andersen på West End. I 1983 regisserte han og spilte hovedrollen i en West End-produksjon av musikalen Singin' in the Rain på London Palladium-teateret. I 1991 turnerte Steele med musikalen Some Like It Hot, basert på filmen Noen har det hett med Jack Lemmon og Marilyn Monroe. I 2008, i en alder av 71 år, turnerte Steele i hovedrollen i musikalen Doctor Dolittle og han har spilt rollen som Ebenezer Scrooge i musikalen Scrooge hver jul siden 2009.
Steele ble i 2020 utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.
Skulptør
Steele er en respektert skulptør og fire av hans kunstverk er utstilt og kan ses av publikum. Bermondsey Boy i Rotherhithe Town Hall i London, ble stjået i 1998. Ingen vet hvor skulpturen befinner seg. Eleanor Rigby, en skulptur han laget and donerte til the City of Liverpool som en hyllest til The Beatles. Statuen står i Stanley Street i Liverpool, ikke langt fra The Cavern Club. Statuen Union, som viser to rugbyspillere, står på Twickenham Stadium. Statuen Trinity, stod på utsiden av "the Trinity building" i Bermondsey. Da Steele bodde i Montrose House, Petersham, Surrey, ble hans skulptur av Charlie Chaplin som "The Tramp" stående på utsiden av døren der han bodde.
Fylkesvei 4802
Fylkesvei 4802 går mellom Storasund i Haugesund og Røyksund i Karmøy.
Før T-forbindelsen ble tatt i bruk 2013 var fylkesvei 834 del av veien.
Frem til 2019 hadde veien betegnelsen fylkesvei 831.
Urfin Dzjus i jego derevjannye soldaty
Urfin Dzjus i jego derevjannye soldaty (originaltittel: Урфин Джюс и его деревянные солдаты) er en russisk animert film fra 2017.
Handling
Den misunnelige og maktsyke Urfin Dzjus ønsker å bli hersker over det magiske landet. Han vekker tre-soldater til live med et magisk pulver, og han bruker disse soldatene til å erobre Smaragd-byen. Han forbereder seg allerede på å feire seieren, men i det magiske landet lever det også en liten jente som heter Ellie.
Ellie ønsker å reise hjem, men først må hun hjelpe vennene fugleskremselet, tømmerhoggeren av tinn, og den feige løven med å beseire Urfin Dzjus og soldatene hans.
Mounikia
Mounikhia (gresk: Μουνιχιας) var en gresk festival i antikken som ble holdt den 16. (ved fullmåne) av måneden mounikion (våren) i den athenske kalender til ære for Artemis Mounikhia. Epitetet kommer fra åsen Mounikhia hvor gudinnens tempel sto, i nærheten av Pireus, Athens havneby, og som lå ved stedet hvor slaget ved Salamis ble utkjempet i 480 f.Kr. Festivalen ble opprettet for å minnes seieren til den greske flåten over perserne ved Salamis.
Arkteia, et ritual hvor unge piker i førpuberteten framstilte bjørner ble praktisert her som ved Artemis Brauronia ved kysten av Brauron og på Akropolis i Athen. Det er mulig at ritene hadde sin opprinnelse ved Mounikhia, og deretter ble spredt til Brauron. Tjenesten til pikene var tilgjengelig for alle athenske familier, og selv om det er funnet votivgaver av marmor dedikert unge gutter, har ikke det blitt bekreftet i den antikke litteraturen.
Eirik Grude Flekkøy
Eirik Grude Flekkøy (født 18. januar 1963 i Bærum) er en norsk fysiker og professor ved universitetet i Oslo.
Slekt
Eirik Grude Flekkøy er sønn av Målfrid Grude Flekkøy, dattersønn av Sigmund Skard og Åse Gruda Skard, og oldebarn av Halvdan Koht og Karen Grude Koht.
Liv
Flekkøy gikk på Valler videregående skole fra 1978 til 1981 og begynte å studere ved universitetet i Oslo i 1983. Han ble cand. mag. i 1985 og cand. scient. i 1985, og var deretter stipendiat. Han tok doktorgraden i 1993. I 1997 ble han utnevnt til førsteamanuensis ved universitetet i Oslo, og har vært professor siden 2001.
Forskningsområdene hans er blant annet faststoffysikk, granulær strømning, hydrodynamikk og sedimentologi.
Polona Hercog
Polona Hercog (født 20. januar 1991) er en slovensk tennisspiller. Hun representerte landet sitt under Sommer-OL 2012 i London, der hun ble utslått i første runde i singel.
Jan Erik Moe
Jan Erik Moe (født 20. august 1950) er en norsk blues-musiker og gitarist. Han er medlem i Jolly Jumper & Big Moe sammen med Kjell Inge Brovoll, som har utgitt fire plater. På 1970-årene spilte han en periode i Prudence, sammen med blant annet Åge Aleksandersen.
FLK «Tonan Maru 2» (1937)
FLK «Nippon Maru 2» var et flytende hvalkokeri tilhørende det japanske selskapet Nippon Suisan i Tokyo. Hun ble bygget ved verftet Osaka Iron Works & Co (forløper til Hitachi Zosen Corporation) i 1937, og søsterskipet FLK «Nippon Maru 3» gikk av stabelen året etter ved samme verft. I de tre sesongene før andre verdenskrig fanget hun i Sørishavet.
Stenobia
Stenobia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Middelsstore, brunlige trebukker. Antennene er omtrent så lange som kroppen. Dekkvingene har markerte "skuldre" og er jevnt tilsmalnede bakover fra disse. Oversiden er knudrete.
Levevis
Som de fleste andre trebukker borer larvene i ved.
Utbredelse
Arten er utbredt i Vest- og Sentral-Afrika (Benin, Kamerun, Gabon, Den demokratiske republikken Kongo).
Kontor 39
Organisasjonen administrerer så mye som fem milliarder USD, og er trolig involvert i flere illegale aktiviteter, som blant annet falskmyntneri.
Kontor 39 ble etablert sent på 1970-tallet, og er kjernen i Kim-dynastiets økonomi. Tidlig i 2010 rapporterte det sørkoreanske nyhetsbyrået Yonhap at Kim Dong-un, som fram til da hadde ledet kontoret, ble erstattet med sin nestkommanderende, Jon Il-chun.
Den sørkoreanske dagsavisa Chosun Ilbo rapporterte at Kontor 38, ledet av Kim Tong-il ble fusjonert med Kontor 39 sent i 2009, men at de igjen ble fisjonert i 2010 på grunn av vanskeligheter med å skaffe til veie utenlandsk valuta.
Aktiviteter
Lite er kjent om Kontor 39, men det er spekulert i at kontoret benytter et titalls bankontoer i Kina og Sveits for blant annet å hvitvaske penger. I tillegg er det antatt at Kontor 39 er involvert i nakotikasmugling og ulovlig våpensalg. Det er kjent at organisasjonen driver over hundre utenlandske handelsselskap. Nord-Korea nekter for å være involvert i ulovlig virksomhet. Kontoret er involvert i forvaltning av inntekter i utenlandsk valuta fra hotellene for utlendinger i Pyongyang, fra gull og zink-gruver, samt fra eksport fra landbruks- og fiskerinæringene. Blant selskapene som antas å være kontrollert av Kontor 39 er Zokwang Trading og Taesong Bank.
En rapport fra 2007, publisert av the Millennium Project i World Federation of United Nations Associations sier at Nord-Korea tjener mellom 500 millioner USD og 1 milliard USD årlig fra kriminell virksomhet. En rapport fra 2006 fra Congressional Research Service antyder at minst 45 millioner USD i falske sedler, særlig i 100 dollarsedler, er oppdaget i omløp, med utgangspunkt i sedler som tros å ha sitt opphav i Nord-Korea.
USA anklager Kontor 39 for å selge militær teknologi for å skaffe til veie hard valuta, noe Nord-Korea benekter. Det er antatt at Kontor 39 opererer utenfor Nord-Korea, blant annet gjennom restaurantkjeden Pyongyang.
Etterretningskilder i Seoul og Washington estimerer at Kims formue i utlandet utgjør fire milliarder USD.
Kontor 39 har lokaler hos Koreas arbeiderparti i Pyongyang.
Kontor 39 i fiksjon
Kontor 39 er nevnt i videospillet «Mercenaries: Playground of Destruction», der kontoret referes til som «Division 39».
Kontor 39 er også hovedfienden i den femte sesongen (fjerde i USA) av actionserien "Strike Back", referert til som "Office 39".
Sarawak
Sarawak (javanesisk: سراواك) er en av to malaysiske delstater på øya Borneo.
Nasjonalparker og reservater i Sarawak
Der finnes en rekke nasjonalparker i Sarawak. De betegnes også som statsparker, da de administreres av det statlige organet Forest Department of Sarawak og ikke er underlagt et overordnet føderalt organ, som omfatter hele den malaysiske føderasjonen. Utover disse nasjonalparkene finnes andre viltreservater eller på annen måte fredete og beskyttede områder, som også administreres av Forestry Department of Sarawak eller av andre organisasjoner.
USA under Sommer-OL 2008
USA under Sommer-OL 2008. 596 sportsutøvere fra USA deltok i 27 grener i Sommer-OL 2008 i Beijing. USA ble nest beste nasjon på den uoffisielle medaljestatistikken med 36 gull-, 38 sølv- og 36 bronsemedaljer. Friidrettsutøveren Lopez Lomong var landets flaggbærer under åpningsseremonien.
Tar-Meneldur
Tar Menéldur Kings of Númenor Tar-Meneldur Tar-Meneldur Tar-Meneldur Tar-Meneldur 塔爾-曼奈德
RAVIS
RAVIS (Realtime Audiovisual Information System) er et  digitalt system for radiokringkasting.
Tekniske spesifikasjoner
RAVIS bruker en båndbredde på enten 200 kHz eller 250 kHz på FM-båndet. Innenfor denne båndbredden kan man oppnå en datahastighet fra 150 kbit til 900 kbit.
Det er mulig å selv konfigurere båndbredden avhengig av behovet for feilkorrigering opp mot behovet for båndbredde for lyd og bilde. Båndbredden som benyttes av systemet, gjør det mulig å bruke systemet på FM-båndet i Europa.
Systemet bruker MPEG-4 AVC for video og MPEG-4 HE AAC for lyd.
Generell beskrivelse av systemet kan man finne i ITU-R Report ВТ.2049-2 (Appendix 5 – Digital narrowband multimedia broadcasting system AVIS).
Testene gjennomføres i Russland og det skal utføres mer detaljerte tester av RAVIS i 2010.
Aleksandrów Łódzki
Bosetningen oppstod rundt 1816 etter initiativ av adelsmannen Rafał Bratoszewski. For å behage regjeringen oppkalte han byen etter datidens tsar av Russland Alexander I, noe som i 1822 gav bosetningen byrettigheter. Etter Bartoszewskis død i 1824 gikk byen over til familien Kossowski.
Vennskapsbyer
Kraslava, Puget-Ville
Afrikansk villesel
Afrikansk villesel (Equus africanus), også kalt esel og villesel, er et hovdyr i hestefamilien som har vært i utstrakt bruk som husdyr, siden det ble domestisert for omkring 6 000 år siden. Man skiller imidlertid mellom villesel og tamesel (E. asinus). Sistnevnte er egentlig ikke en egen art, men kun en underart av E. africanus. Det afrikanske villeslet er ifølge IUCNs rødliste kritisk truet av utryddelse.
Eselets viktigste kjennetegn er at det til forskjell fra det som er vanlig for hester har en kort, stri man, lengre ører, og at halen bare har strie hår i en dusk nederst. Eselet har små skarpe hover som gir det den fordel at det kan ta seg frem i vanskelig terreng.
Det anerkjennes to underarter av afrikansk villesel; nubisk villesel (E. a. africanus) og somalisk villesel (E. a. somalicus). Groves nevner i 2002 en tredje underart i Sahara, men det knytter seg usikkerhet til om disse var ekte villesler. I tillegg regnes alstå tamesel som en underart av afrikansk villesel.
Utbredelse
Naturlige forekomster av afrikansk villesel finnes nå med sikkerhet kun i Eritrea, Etiopia, og Somalia. Det kan være forekomster av arten også i Djibouti, Sudan og Egypt, men det finnes ikke dokumentasjon som kan bekrefte det.
Bolsjoj
Bolsjoj (originaltittel: Большой) er en russisk film fra 2017, regissert av Valerij Todorovskij.
Handling
Historen følger Julija Olsjanskaja fra hun var en 10 år gammel jente, og til hun blir avgangsstudent og medlem av en ballett-tropp. Klokken 10 danser Julija gatelangs i Sjakhtinsk, som en del av en gruppe lommetyver. Dette blir lagt merke til av Pototskij, en tidligere ballett-stjerne som nå har blitt en drukkenbolt. Han tar med seg Julija til en audition - hvor han ber sin tidligere lærer, Galina Beletskaja, om å gi Julija en mulighet. Men en annen ballett-danser, Ljudmila Untilova, blir skremt av Julijas frekkhet. Galina ansetter Julija i hemmelighet for å rengjøre leiligheten hennes, men det avsløres at Galina lider av hukommelsestap.
En dag gir hun Julija et par øredobber som gave. Imidlertid glemmer Galina senere at hun gav bort denne gaven, og Julija blir anklaget for å ha stjålet øredobbene hennes. Dette fører til at hun nesten blir utvist. I løpet av ferien kommer Julija hjem for første gang siden hun begynte på skolen, men oppdager at moren og brødrene hennes bare så vidt overlever fra hånd-til-munn. Moren til Karina, en annen student, hadde tilbudt Julija en bestikkelse for å trekke seg fra rollen sin. Julija bestemmer seg for å ta imot denne bestikkelsen, og sender disse pengene hjem til familien sin.
Karina får derfor hovedrollen i en forestilling, som kan være startskuddet til hennes karriere innenfor ballett. Men senere skal det settes opp en produksjon av Svanesjøen, og det oppstår konflikter mellom Karina og Julija. Hun avslører derfor at Karinas mor kjøpte den forrige rollen hennes. Forvirret velger Karina å melde seg syk, og Julija må derfor utføre den ledende rollen i Svanesjøen.
Sergej Kruglov
Sergej Andrejevitsj Kruglov (russisk: Сергей Андреевич Круглов; født 27. mars 1985) er en russisk skytter som konkurrerer i rifleskyting. Han representerte Russland under Sommer-OL 2008, der hans beste resultat var en åttendeplass.
Fasia Jansen
Fasia Augusta Jansen (1929–1997) var en tysk visesanger som skrev egne tekster og sanger («Liedermacher»). Hun var i etterkrigstidens Vest-Tyskland politisk aktiv som feminist og fredsaktivist, og opptrådte til støtte for streikende arbeidere i Ruhrområdet. Hun ble en av de viktigste kunstneriske stemmer i den sosiale bevegelse i Nordrhein-Westfalen.
Bakgrunn
Jansen ble født utenfor ekteskap som datter av den tyske stuepiken Elli Jansen og den liberianske generalkonsul Momolu Massaquoi (1869–1938). Faren var også bestefar til journalisten og forfatteren Hans-Jürgen Massaquoi (1926–2013), som dermed var Jansens nevø. Jansen og nevøen vokste opp i samme nabolag, men kjente hverandre ikke personlig. Faren forlot Tyskland kort tid etter at datteren ble født. Han ønsket å ta med seg sin datter, men moren ville beholde henne i Tyskland. Jansen møtte bare sjelden sin halvsøster Fatima Massaquoi som senere utvandret til USA. Hennes stefar med fornavn Albert var havnearbeider og kommunist, og stadig i konflikt med de nasjonalsosialistiske myndighetene.
Jansen opplevde tidlig mobbing og diskriminering på grunn av sin hudfarge og det faktum at hun var født utenfor ekteskap. Hun vokste opp i arbeiderkvarteret Hamburg-Rothenburgsort og gjennomlevde under nasjonalsosialismen problemer som et åpenbart «ikke-arisk» menneske. Allerede tidlig ble hennes familie tilbudt å bytte henne med et lyshudet barn fra en de tidligere tyske koloniene. Hennes drøm var å drive med musikk og dans som Josephine Baker, men fikk drømmene ødelagt da hun som elleveåring ble nektet plass på danseskolen. Et lykkelig øyeblikk var likevel da hun fikk et akkordeon i gave fra sine foreldre.
Som elleveåring fikk hun av helsevesenet en sprøyte som ble opplyst å være en vaksine. Hun ble svært syk etter injeksjonen, og familien mistenkte at myndighetene hadde ønsket å sterilisere henne. Slike forsøk hadde allerede skjedd, og foregikk inntil slutten av andre verdenskrig mot minst 385 andre svarte barn. Hun utviklet i denne perioden en hjertelidelse som hun led av resten av livet.
Karriere etter andre verdenskrig
Etter krigen sang Jansen i et ungdomskor i Hamburg for deretter å arbeide med egen musikk. Hun spilte folketoner og sjantier på barkassene og sang «Schön ist die Liebe im Hafen» (Vakkert er livet i havnen) for turistene. Hun arbeidet også på bensinstasjon, var tre- og metallarbeider og solgte ål på markedet. Hun fikk tilbud fra sine afrikanske søsken om et sorgløst liv i Liberia, men avslo dette.
Jansen flyttet i 1956 til Oberhausen i Ruhrområdet og engasjerte seg i tidens politiske strømninger. Hun opptrådte hun ved flere av fredsdemonstrasjonene som gikk under navnet påskemarsjene (Ostermarsch). I 1966 deltok hun sammen med Joan Baez. Hun opptrådte også til støtte for arbeiderne i de store streikene Ruhrområdet i 1970. Samme år var hun tre måneder ved Brecht Ensemble. Hun ble bøtlagt for opprør og motstand mot ordensmakten, men mottok samtidig flere tilbud om å lage slagere, som også ga henne gode inntekter. Hun ble etter andre verdenskrig en av de viktigste kunstneriske stemmer i den sosiale bevegelse i Nordrhein-Westfalen. Jansen skrev sanger til egne tekster, en kunstart som i det tyske språkområdet kalles «Liedermacher», tilsvarende singer/songwriter.
Utfallsrom
Utfallsrom er et begrep som innenfor sannsynlighetsteori betegner mengden av mulige utfall av et tilfeldig eksperiment.
Fasia Jansen
Karriere etter andre verdenskrig
Jansen var i 1994 medlem av den 10. Forbundsforsamlingen, der hun representerte Bündnis '90/Die Grünen ved valget av Tysklands president.
Utfallsrom
For et terningkast er for eksempel utfallsrommet mengden {1, 2, 3, 4, 5, 6}.
Fasia Jansen
Ettermæle
Fasia-Jansen-Gesamtschule som er en enhetsskole, er oppkalt etter Jansen. Et Fasia Jansen-arkiv finnes Fritz Hüser-instituttet i Dortmund.
TMK
TMK kan vise til:
Kristuskransen
Kristuskransen, også kalt Trosperlene, er et perlebånd, som ble utviklet i 1995 av den svenske, evangelisk-lutherske biskopen Martin Lönnebo.
Bakgrunn
Biskop Lönnebo satt i flere dager fast på en gresk øy, på grunn av storm. Da han så de greske fiskerne med sine kombologia, kom han på ideen med kristuskransen. Først utviklet han, på papir, en livsring av perler (derav det svenske navnet Frälsarkransen), hvor han ga alle perlene en bestemt betydning. Etter hjemreisen til Sverige lagde han et perlebånd, basert på skissene sine, og begynte å bruke kransen som en bønnehjelp. Oppfinnelsen spredde seg rasket i Sverige, og etterhvert videre til andre lutherske land.
Perlene
Kransen består av 18 perler, som har hver sin betydning, et livsspørsmål, en tanke, eller en bønn. Faste bønnformuleringer er det ikke. Ved hver perle mediterer man over et passende tema, eller ber en bønn.
Rekkefølgen begynner med gullperlen og følger retning med klokka:
I denne rekkefølgen er perlene også et symbol på livsveien. De representerer også en katekisme.
Welcome to Jimbo Jambo Land
Welcome to Jimbo Jambo Land er et musikkalbum med Jolly Jumper & Big Moe, utgitt i 2010.
Frankfurt Ost stasjon
Frankfurt Ost er en stasjon i Frankfurt. Den betjenes av undergrunnsbane og regionaltrafikk.
Varieras
Varieras er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utbredelse
Gruppen finnes på Madagaskar.
Systematisk inndeling
Slektslisten følger.
Brumunddal Atletklubb
Brumunddal Atletklubb er en norsk styrkeløftklubb.
Ptitsa
Ptitsa (originaltittel: Птица) er en russisk film fra 2017, regissert av Ksenija Baskakova.
Brumunddal Atletklubb
Medaljeoversikt
Medaljeoversikten er oppdatert t.o.m. 1980.
Ptitsa
Handling
Hele livet må tenåringsjenta Katya (spilt av Evdokia Malevskaya) flytte mellom forskjellige sykehus, på grunn av tuberkulose. Derfor har Katya aldri mulighet til å skaffe seg noen venner, og jenta ser praktisk talt ingenting bortsett fra sykehus-veggene.
Men en dag blir en populær rockemusiker ved navn Oleg (spilt av Ivan Okhlobystin) innlagt ved det samme sykehuset som Katya. Jenta og musikeren utvikler etter hvert et nært vennskap, noe som skal forandre livene til dem begge.
Agder Taxi
0700 Agder Taxi AS er et norsk drosjeselskap som holder til i Kristiansand.
Selskapet ble stiftet 1. juli 1992.
Dativ
Dativ (fra latin dare, på norsk «å gi») er i språkvitenskapen en morfologisk kasus.
Syntaktisk er dativ ofte kasusen som markerer indirekte objekt. Den kan likevel også være styrt av preposisjoner, adjektiver og verb, og det trenger i slike tilfeller ikke å dreie seg om indirekte objekt. Dativ kan også forekomme som (oblikt) subjekt.
Jean Michelet
Jean de Beau Val Michelet (født 29. august 1908 i Kristiania, død 1998) var en norsk offiser og industrimann.
Dativ
Dativ i germanske språk
Blant de germanske språkene finner man dativ som produktiv kasus i islandsk, færøysk og tysk. Dativ fins også i enkelte norske dialekter, men i moderne norsk anses bruken av dativ som rester fra norrønt. I svensk fins dativ i älvdalsk, jemtsk og i norr- og västerbottniska (bondska).
Jean Michelet
Slekt
Jean Michelet var sønn av Jean Michelet (1871–1961), direktør i Øst-Telemarkens Brukseierforening og Dorrit Sibbern (1875–1942). Han ble gift med Cecilie Henrikke Heiberg Smith (født 1909) i 1931, datter av skipsreder Henrik Cecil Heiberg Smith i Tvedestrand (1870-) og Gina Mustad (1882-).
Dativ
Norsk
Dativ fantes i norrønt, og enkelte skandinaviske dialekter har holdt på denne kasusen. Normert bokmål og nynorsk har imidlertid bare rester av dativ i en del faste uttrykk, som for eksempel i søvne, i live, i tide, av gårde, (ta noen) av dage, gå mann av huse, i hende og i svime.
Jean Michelet
Liv
Michelet ble student i 1927 og slo først inn på en militær løpebane. Han ble offiser i 1930 og gikk ut av den militære høyskolen i 1935. I 1940 ble han forfremmet til kaptein. Under felttoget i Norge i 1940 tjenestegjorde han i generalstaben. Han var krigsfange i Tyskland. I 1946 ble han utnevnt til major. Han var stabssjef for DK Østlandet fra 1946 til 1947.
Dativ
Norsk
Det er også ofte visse preposisjoner som kan styre bruken av dativ. Derfor har dativsuttrykkene i moderne norsk som oftest en preposisjon foran seg. Det finnes også visse stedsnavn med rester fra dativ, blant annet Lom.
Ordet fordi kommer opprinnelig av to ord: for (norrønt fyrir) og di (norrønt þvi). Di er dativ av det, så det man egentlig sier er for det.
Hedemarksdialekten ved Hamar-området
Dativ er forholdsvis lite utbredt blant de unge i Hamar-området i dag, men kan likevel forkomme. For eksempel uttrykket Hu Stine går i dusja i hedemarksdialekten dativ, mens Hu Stine går i dusjen uttrykker akkusativ. Setningen i dativ betyr at Stine for øyeblikket befinner seg i dusjen og at hun går rundt der inne. Setningen i akkusativ betyr at Stine er på vei mot dusjen, men ikke inne ennå.
Et liknende eksempel er Hæn Ola går ned på vægen, som med en -en-endelse i hankjønnsord som uttrykker akkusativ. Siden denne setningen står i akkusativ og betyr det at Ola er på vei ned mot vegen. Hæn Ola går nedpå væga derimot uttrykker dativ og at Ola allerede er nede på vegen og går langsetter den.
Jean Michelet
Utmerkelser
Michelet ble ridder av St. Olavs Orden i 1972.
Liste over visepresidenter i Odelstinget
Liste over visepresidenter i Odelstinget.
Under følger en liste over visepresidenter i Odelstinget fra 1945:
Dativ
Bøyningsmønster
For substantiver er bøyingsmønsteret som følger:
Fra valdresdialekten
Dativsformene i valdresdialekten er gradvis i ferd med å bli borte. Det finnes fortsatt voksne som benytter dativ mer eller mindre konsekvent, men det blir færre og færre av dem. Det er dativ ved preposisjon som er mest i bruk i dag, for eksempel /e ɛ på stø:le/ («Jeg er på Stølen nå» (dativ)) og /e ˘raise på stø:ln/ («Jeg reiser til Stølen» (akkusativ))
Ellers brukes dativ for å markere indirekte objekt: /e ga  o Hans ai bo: k/ (Jeg gav [han - dativ] Hans ei bok).
Dativ ved verb og adjektiv forekommer også. Dativ ved adjektiv er den sjeldnere av de to.
Fra nordmørs- og romsdalsdialektene
Som i valdresdialekten, er dativsformene i gradvis i ferd med å bli borte. Dativen står sterkest hos de eldre. I indre strøk, eksempelvis Surnadal til Eidsøra, er det fortsatt vanlig å bruke dativ i dagligtale. I Kristiansund og på Sunndalsøra har bruk av dativ forsvunnet. Kystnære tettsteder som for eksempel Smøla mangler også dativ. Det er dativendinger på substantiv ved tilstandsindikerende preposisjoner, samt indirekte objekt men ikke konsekvent.
Dativformen di av det brukes også. Denne formen må ikke forveksles med di, som markerer direkte objekt av dere.
Bøyingsmessig er flertallsformene de mest homogene. Der er endinga å uavhengig av kjønn. I entall er det mer variasjon. Sterke hankjønn får endinga -a, for eksempel E e på gara (dativ), som betyr «Jeg er på Gården» (ordet gården står i dativ) og E sjer 'na gar' n (akkusativ), som betyr «Jeg ser på denne gården».
Svake hankjønn og intetkjønn bøyes likt, og ender på -å, for eksempel E e i hagå (dativ), som betyr «Jeg er i hagen», mens E sjer haganj (akkusativ)'', betyr «Jeg ser hagen».
Hunkjønn entall får -en i dativ, for eksempel E vea i elven (dativ), som betyr «Jeg vadet i elva», mens «E minnjes elva (akkusativ) betyr «Jeg husker elva».
Romsdalsk har tradisjonelt hatt levende dativbruk, men også her er den på sterk retur. I Molde og Åndalsnes, er den forsvunnet, og i tidligere dativsbastioner som (indre) Fræna og Eidsvåg er den så godt som borte. Bare Gossen og Ytre Fræna har levende dativ i dag.
Dativ flertal ender her på ‑å, som ellers i vestnorske dativ-mål: je hestå mat (gi hestene mat). Målet har egne dativformer i 3. person entall: hænnå, hænna og di (han‑, hun- og intetkjønn).
Fra sunnmørs- og nordfjorddialekten
Nok et eksempel på bruk av dativ finnes i enkelte områder i Sykkylven på Sunnmøre, da helst blant eldre personer. "Ej gjenge ne' i fjørå" (akkusativ) betyr at jeg går eller skal gå ned til sjøen/fjæra. "Ej gjenge ne' i fjørinje" (dativ) betyr at jeg befinner meg nede ved sjøen, og går langs fjæra.
Også i ytre Nordfjord kan man finne rester av dativ tilsvarende den som finnes på Sunnmøre. Eg legge meg i sengja indikerer en bevegelse der man legger seg, mens setningen "eg ligge i sengjinje" står i dativ. Tilsvarende for intetkjønn blir eg går in i huset (er på vei inn), mens eg går innje i husa betyr at man går rundt innendørs. I intetkjønn endrer også substantivet tonelag: «Huset» har tonelag 1, mens husa har tonelag 2. Dette skjer ikke i hankjønn: Både «bilen» og bila har tonelag 1. Dativ kan også brukes i flertall. I hankjønn vil da bilane bli bilå (tonelag 2), huså (tonelag 1) blir huså (tonelag 2), og hunkjønn jentinje blir jentå (tonelag 2). Setningen «kongen er på Slottet og danser med dronninga» blir da kongjen e på Slotta og danse med dronningjinje.
Dempster Christenson
Dempster Christenson (født 22. mai 1990) er en amerikansk skytter som konkurrerer i rifleskyting. Han har ingen større internasjonale meritter, men vant blant annet et verdenscupstevne i 2014.
Dativ
Rester av dativ i engelsk
I engelsk har dativ gått ut av normert bruk, men man finner dativsrester i engelsk også. Blant annet finnes methinks, som betyr «for meg virker det som». Også spørreordet «who» (hvem) har dativsform «whom», men disse formene faller også ut av vanlig bruk. Whom kan dessuten sies å være en oblik form siden den ikke er begrenset til dativ, men til alle andre former enn nominativ. For eksempel er whom i setningen The man whom you saw ikke i en typisk dativsposisjon.
Tysk
Dativ i tysk brukes oftest for å markere indirekte objekt. For eksempel heter det «Ich gebe einem Norweger das Buch.» → Jeg (subjekt) gir en nordmann(indirekte objekt) (denne) boken(direkte objekt). Hvis man bare skal si en nordmann, vil man si ein Norweger, men i dativ forandrer ein seg til einem.
Etter preposisjonene: aus, außer, bei, mit, nach, seit, von, zu og gegenüber, er det alltid dativ selv om objektet ikke nødvendigvis er indirekte objekt. Man sier derfor at preposisjonen styrer dativ.
Det finnes også preposisjoner som styrer både akkusativ og dativ: an, auf, hinter, in, neben, über, unter, vor, og zwischen. Når man skal bruke akkusativ, og når man skal bruke dativ, kommer an på betydningen man vil ha fram. Om man gjør noe med eller mot objektet (akkusativ), eller om noe befinner seg oppå, under, i, etc. objektet (dativ). For eksempel:
Det er også noen verb som styrer dativ, blant annet folgen, helfen og antworten: En har også dativskonstruksjoner, på lik linje med mange andre språk som har dativ. Meningen blir ofte svært annerledes enn om det skulle vært vanlig nominativskonstruksjon.
Dativ i latin
Dativ (Dativus) blir brukt i latin til mer enn å markere indirekte objekt:
Dativ i russisk
Dativ (Дательный падеж) blir brukt i russisk til mye forskjellig:
Dativ i finsk
Finsk har ikke et eget dativ kasus, istedenfor fyller allativ rollen som dativ vanligvis ville tatt opp. For eksempel He Lahjoittivat kaikki rahansa köyhille (på norsk: «De donerte alle pengene sine til de fattige»).
Dativ i ungarsk
I ungarsk blir dativ (Részes eset) hovedsakelig brukt for å markere indirekte objekt, for eksempel: Dánielnek adtam ezt a könyvet (på norsk: «Jeg ga denne boken til Daniel.»)
Dativ i ungarsk har to suffikser: -nak og -nek, hvilken som blir brukt blir bestemt av vokalharmonien i ungarsk.
I eiendomskonstruksjoner brukes også -nak og -nek endingene, men ikke for å markere dativ, men heller for å markere eiendomsforholdet.
Tosevskiana
Tosevskiana er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).
Utseende
Slekten ligner mye på artene i slekten Rhizotrogus men kan kjennes på at hannene har antenner med svært lange lameller (blader).
Utbredelse
Slekten er bare kjent fra et begrenset område i det sørøstlige Europa (Hellas og Nord-Makedonia).
Ungdoms-VM i fotball for menn 1952
Ungdoms-VM i fotball for menn 1952 ble arrangert i Spania i 1952. Turneringen var for europeiske U18-landslag.
Nasjonal sikkerhetsmyndighet
Nasjonal sikkerhetsmyndighet (NSM) er et norsk direktorat administrativt underlagt Justis- og beredskapsdepartementet, men rapporterer også til Forsvarsdepartementet.
Nasjonal sikkerhetsmyndighet er Norges ekspertorgan for informasjons- og objektsikkerhet, og det nasjonale fagmiljøet for IKT-sikkerhet og forebyggende sikkerhetstjeneste. Direktoratet er nasjonal varslings- og koordineringsinstans for alvorlige dataangrep og andre IKT-sikkerhetshendelser.
NSM skal ivareta et overordnet og sektorovergripende ansvar for forebyggende sikkerhetstjeneste i henhold til sikkerhetsloven og gi en mer helhetlig tilnærming til sikkerhetsarbeidet på tvers av militær og sivil sektor.
Felles cyber koordineringssenter
Senteret ble etablert våren 2017 og er et samarbeid mellom Politiets sikkerhetstjeneste, Nasjonal sikkerhetsmyndighet, Kripos og Etterretningstjenesten.
Hensikten med senteret er å styrke Norges evne til å håndtere digitale trusler, samt oppdage og koordinere reaksjonen på uønskede hendelser etter modell fra et felles kontraterrorsenter.
Nasjonalt cybersikkerhetssenter
Nasjonalt cybersikkerhetssenter er en avdeling i Nasjonal sikkerhetsmyndighet som er den nasjonale responsfunksjonen for alvorlige digitale angrep og drifter det nasjonale varslingssystemet for digital infrastruktur.
Det er et nasjonalt kontaktpunkt og «nav» for cybersikkerhet og samarbeide med IKT-sikkerhetsmiljøer i blant annet næringslivet, i kraftsektoren, finanssektoren, helsesektoren, politiet, Etterretningstjenesten, ulike sektormyndigheter, akademia og internasjonale partnere.
Viktige oppgaver er å identifisere, utvikle og koordinere effektive tiltak tilpasset ulike sikringsbehov. Senteret har også ansvar for det helhetlige nasjonale IKT-risikobildet.
En rekke bedrifter vil i perioder ha egne folk til stede på det nye cybersikkerhetssenteret. Blant partnerne er Norges største bank DNB, mobiloperatøren Telenor, forsvars- og industrikonsernet Kongsberg Gruppen og Gassco som driver norske gassrørsystemer.
NorCERT
NorCERT (Norwegian Computer Emergency Response Team) er en funksjon i Nasjonalt cybersikkerhetssenter.
Albany State University
Albany State University er et delstatseid universitet i Albany i delstaten Georgia, USA. Det ble opprettet i 1903.
Nasjonal sikkerhetsmyndighet
NorCERT
Avdelingen koordinerer og håndterer dataangrep. Dette innebærer at avdelingen har ansvaret for deteksjon, hendelseshåndtering og cyberanalyse. NorCERT er også koordinerende enhet for IKT-sikkerhetshendelser dedikert til cybersikkerhet og hendelseshåndtering i NCSC.
Albany State University
Ved universitetet var det 3 927 studenter og 250 vitenskapelig ansatte i 2006, og samme året var skolepengene US$ 3 142 for studenter folkeregistrert i delstaten Georgia. Studiene gis opp til mastergradsnivå.
Nasjonal sikkerhetsmyndighet
NorCERT
NCSC er knutepunkt for nasjonalt og internasjonalt samarbeid innen deteksjon og hendelseshåndtering. Senteret bygger videre på regjeringens fastsatte rammeverk for håndtering av IKT-sikkerhetshendelser.
Huitfeldt
Huitfeldt er opprinnelig en gammel dansk adelsslekt. Slekten innvandret til Norge ca.1581 med Anders Huitfeldt (o.1555–1620), da han i 1582 giftet seg med Margrete Pedersdatter (Litle), datter av befalingsmann på Akershus Peder Hanssen (Litle) og Ingeborg Nilsdatter (Gyldenløve). Anders Huitfeldt ble da eier av setegården Tronstad i Hurum, som i 220 år var i slektens eie.
Nasjonal sikkerhetsmyndighet
Historie
NSM ble opprettet som direktorat underlagt Forsvarsdepartementet 1. januar 2003 som en følge av omorganiseringen av Forsvarets overkommando. I forbindelse med omorganiseringen av Forsvarets overkommando var et av Lund-kommisjonens forslag at organet FO/S (Forsvarets overkommando sikkerhetsstaben) skulle splittes i to. Lund-kommisjonen mente det var behov for en virksomhet med ansvar for sivil sektor, og en for militær sektor av samfunnet. Den 1. januar 2003 ble så FO/S nedlagt og Nasjonal sikkerhetsmyndighet ble opprettet med ansvar for sivil sektor og totalforsvaret, mens Forsvarets sikkerhetsavdeling (FSA) fikk ansvar for militær sektor.
Huitfeldt
Ved Hurum kirke ligger fremdeles Det Huitfeldtske gravkapell, oppført av amtmann Tønne Huitfeldt tidlig i 1660-årene og fornyet i 1750. Kapellet har en av landets største og rikeste samling av gamle kister, og det er fortsatt slektens gravsted.
Nasjonal sikkerhetsmyndighet
Historie
I september 2018 publiserte NSM et kart over steder i Norge der det var forbudt å bruke fotografere/filme og bruke andre sensorer fra luften. NSM måtte tåle kritikk fra mange hold i forbindelse med publiseringen. En hovedårsak til kritikken var at mange militære installasjoner i Norge var med på dette kartet, inkludert tidligere hemmelige anlegg. Kritikere mente kartet kunne hjelpe fremmed etterretning i å kartlegge norsk forsvarsevne, og bekrefte anleggene eksistens. Bakgrunnen for publiseringen av kartet var at NSM var pålagt å tilgjengeliggjøre en ugradert oversikt over disse områdene gjennom forskrift fra Forsvarsdepartementet.
1. januar 2019 trådte en ny sikkerhetslov i kraft i Norge. Der var det krav om at langsiktig sporbarhet også skal gjelde for familie og andre nærstående, så langt tilbake i tid som 10 år. Den 3. mai samme år ble ansvaret for NSM overført fra Forsvarsdepartementet til Justis- og beredskapsdepartementet.
Huitfeldt
I Danmark går slektens sikre stamrekke i mannslinjen tilbake til Henrik Nielssen i Vedtofte på Fyn som er nevnt i 1429.
Navn og våpenskjold
Noen i middelalderen med navnet Hogenskild antas å være av samme slekt som Huitfeldt. Av disse er blant andre kjent ridderen Claus Hogenskild (nevnt 1386) og riksråden hr. Peder Hogenskild (o. 1400–1478), samt Magnus Hogenskild som rundt 1440 ble inngiftet i Finneslekten på Voss. Slekten tok i 1526 navnet Huitfeldt i henhold til kong Frederik Is pålegg til den danske adel om å ta faste slektsnavn. Navnet Huitfeldt er dannet ut fra våpenskjoldet; et hvitt felt (dvs. sølv skjold) med en rød skråbjelke. Hjelmen har fem vekselvis røde og hvite faner. Skjoldet har påvirket Hurums kommunevåpen, fra 1979, som har på sølv bunn to blå skråbjelker dannet ved bølgesnitt.
Nasjonal sikkerhetsmyndighet
Historie
NSM har fått kritikk fra EOS-utvalget for å ha krenket personers rettssikkerhet og for manglende oppfølging av oppgaver NSM har ansvar for. I 2019 så EOS-utvalget det som nødvendig å sende en særskilt melding til Stortinget for å varsle om flere kritikkverdige forhold hos NSM, og oppgaver som NSM bærer ansvar for. Slik særskilt melding til Stortinget er kun gitt 8 ganger i EOS-utvalgets historie, og avgis etter EOS-loven i situasjoner der det er avdekket forhold som Stortinget straks bør kjenne til.
Huitfeldt
Gods og gårder
Slekten har eid en rekke gods og gårder i Norge, bl.a. Tronstad i Hurum, Skjelbred i Eiker, Tomb i Råde, Elingård i Fredrikstad, Kjølberg Herregård i Fredrikstad, Sanne i Sarpsborg og Hafslund hovedgård i Sarpsborg.
Noen kjente medlemmer
Mange av slektens medlemmer har hatt fremstående stillinger og vært berømte i både Danmark og Norge:
Nasjonal sikkerhetsmyndighet
Myndighetsområde
NSM er fagmyndigheten som skal koordinere forebyggende sikkerhetstiltak og kontrollere sikkerhetstilstanden i de virksomheter som omfattes av sikkerhetsloven.
NSM er også utøvende organ i forholdet til andre land og internasjonale organisasjoner. Arbeidet som skjer i virksomhetene og i NSM betegnes samlet som forebyggende sikkerhetstjeneste.
Fiskerkatt
Fiskerkatt (Prionailurus viverrinus) er et lite rovpattedyr i kattefamilien. Arten inngår i slekten Prionailurus, som er en av to slekter i gruppen asiatiske flekkede småkatter, også kalt leopardkattlinjen. Den er endemisk til Sør- og Sørøst-Asia, inkludert vest på Java. Fiskerkatten har 19 kromosompar, i likhet med de fleste katter. To underarter anerkjennes.
Eaten Alive (album)
Eaten Alive er Diana Ross sitt femte studioalbum for plateselskapet RCA og ble utgitt i august 1985. Ross produserte platen sammen med Barry Gibb fra Bee Gees. Michael Jackson var medprodusent av tittelsporet og han korer på låta.
Fiskerkatt
Fiskerkatt er oppført som sårbar på IUCNs rødliste, men den isolerte populasjonen lengst vest på Java regnes som kritisk truet. Rødlistestatusen ble sist vurdert 21. juni i 2016. Arten er oppført på CITES Appendix II.
Beskrivelse
Fiskerkatt er en mellomstor og massiv, heller kortlemmet katt, men den største blant de asiatiske flekkede småkattene. Hannene blir betydelig tyngre enn hunnene. Kroppslengden utgjør typisk 65–115 cm; hertil kommer halen med cirka 24–40 cm. Hanner veier typisk 8,5–16 kg, mens hunner gjerne veier 5,1–7 kg. Lite skiller de to underartene, annet enn at rasen rhizophoreus på Java har mindre skalle. Denne underarten har imidlertid ikke blitt observert på lang tid. Mer forskning anses dessuten som nødvendig for å klargjøre den geografiske variasjonen til arten.
De største eksemplarene er kjent fra India. Hodet er stort og snutpartiet kraftig og relativt langt, øyne ganske tettsittende, ørene relativt små, avrunda og bredt ansatt, og labbene er ganske store. Arten er en ypperlig svømmer og har delvis svømmehud mellom tærne, som er utrustet med delvis inntrekkbare klør. Pelsen er brungrå til olivengrå med svarte prikk-lignende markeringer, og halen er relativ kort og har halvmåne-lignende sorte markeringer, og ansiktet og skalletaket har typiske «tabby-markeringer». Nesebrusken er lys. Ørene har sort bakside med en sentral hvit flekk.
Utbredelse
Arten er utbredt i skogkledde tropiske og subtropiske regioner i Sør- og Sørøstasia. Utbredelsesområdet, som er sterkt fragmentert og dessuten innsnevret de siste tiår, utgjør omkring en million kvadratkilometer og strekker seg fra sørlige og østre deler av India og over det sørøstasiatiske fastlandet til Sri Lanka, Sumatra og Java. Den fantes langs Indus, men er trolig utryddet her.